Sammenhæng mellem systemerne (advis-systemet) - PDF
Download "Sammenhæng mellem systemerne (advis-systemet)"
1 Indholdsfortegnelse Indholdsfortegnelse... 1 Indledning... 2 Sammenhæng mellem systemerne (advis-systemet)... 2 Fiktiv adresse... 2 Status... 3 Dobbeltforsørgelse... 4 Status... 4 Kontanthjælp... 4 Sygedagpenge... 5 Sort arbejde og politianmeldelse... 5 Boligydelse/boligsikring... 6 Temarevision... 6 Erfaringer fra andre kommuner... 7 Refusion... 7 Opsummering
2 Indledning På direktionsmødet den 18. december 2008 blev der nedsat en arbejdsgruppe bestående af borgerservicechef Anne Kirsten Andersen, social- og arbejdsmarkedschef Jan Frederiksen, afdelingsleder Eivind Davidsen, sekretariatschef Inge Dam og Astrid Laursen. Gruppen blev bedt om at undersøge, hvad der bliver gjort i dag for at undgå misbrug af sociale ydelser, og hvad der yderligere kan gøres. Derudover har Velfærdsministeriet besluttet, at temaet for temarevision i 2009 er Indsats mod misbrug af sociale ydelser. Ved misbrug af sociale ydelser forstås i det følgende en handling, hvor borgeren er klar over eller burde vide, at vedkommendes handling eller undladelse af samme bevirker, at denne eller en nærtstående person får udbetalt en ydelse pågældende ikke er berettiget til. Det betragtes for eksempel ikke som misbrug af sociale ydelser, at der på grund af en ændring i indkomsten i året løb, senere viser sig, at en ydelse skal tilbagebetales, fordi den samlede årsindkomst overstiger grænsen for tildeling af den sociale ydelse. Endvidere er administrationen blevet bedt om at undersøge, om kommunen har mange private udlejningsboliger, hvor huslejen er for høj og hvor kommunen udbetaler boligydelse/boligsikring. I praksis opereres der typisk med to former for misbrug af sociale ydelser, nemlig de sager, der knytter sig til en fiktiv adresse, og de sager, der knytter sig til dobbeltforsørgelse. Sammenhæng mellem systemerne (advis-systemet) De edb-systemer kommunerne bruger i dag inden for det sociale område, giver mulighed for at systemerne sættes op, så der modtages automatiske meddelelser (advis) fra folkeregistersystemet og indkomstsystemet (E-indkomst) ved ændringer. I Faaborg-Midtfyn Kommune anvendes advis-systemet i høj grad, og medarbejderne er forpligtet til at reagere på de advis, der kommer. Fiktiv adresse Sager om fiktiv adresser dækker over det forhold, at en af parterne i et forhold opgiver en forkert (fiktiv) adresse alene med det formål, at den pågældende selv eller den anden part opnår status som enlig og derved opnår en højere social ydelse. Fiktiv adresse-situationen forekommer typisk inden for børnetilskuds-, pensions-,boligstøtte- og daginstitutionsområdet. Altså alle de områder, hvor den sociale ydelse er højere til enlige end samlevende, eller hvor begge parters indtægter har betydning for ydelsens størrelse. 1 Det centrale i sagerne om fiktiv adresse er registreringen i Folkeregisteret. 1 Håndbog om fremgangsmåden i sager om misbrug af sociale ydelser, KL august
3 Status Hvilke rutiner og kontroller er der i dag, når der kommer en ny flyttemeddelelse til Folkeregisteret? Alle tilflytningsadresser bliver kontrolleret i forhold til BBR-registret. Hvis boligen ikke findes i BBR, kontakter folkeregistret fagsekretariat Byggeri og Miljø for en afklaring. Hvis det er en tilmelding til en ikke afsluttet byggesag (ifølge BBR), sendes der en mail til Byggeri og Miljø med besked om, at der er flyttet personer ind. Folkeregistret ønsker at få en tilbagemelding fra Byggeri og Miljø, hvis byggeriet ikke er så færdigt, at man kan bo i det. Hvis der er personer tilmeldt i forvejen på en tilflytningsadresse, sendes der altid logiværterklæring ud, også selvom det er hos familie. På denne baggrund blev der givet afslag på 65 flytteanmeldelser i Flytninger registreres hurtigst muligt. Der hvor der ikke er muligt grundet logiværtserklæring eller partshøring at registrere flytningen med det samme, gøres der et notat på folkeregisterbilledet. Af hensyn til udbetalingssystemer er det vigtigt at registrere flytninger så hurtigt som muligt. Det skal dog bemærkes, at der kan træffes en afgørelse inden for de konkrete sagsområder selv om den formelle registrering i folkeregisteret ikke er på plads. Hvilke advis kommer der fra folkeregisteret og indkomstsystemet (e-indkomst) i børnetilskudssystemet-, pensions-, boligtøtte -og daginstitutionsområdet, og hvordan anvendes de på de enkelte områder Boligstøtte Der kommer advis på til- og fraflytninger af personer til en adresse, hvortil der udbetales boligstøtte. Adviset anvendes til, at af- og tilmelde personer i boligstøttesagen. Ved tilflytninger til eksisterende boligstøttesager fremsendes skema vedrørende indkomster og solidarisk underskrift til tilflytter. Der kommer endvidere advis fra E-indkomst, hvis der sker indkomstmæssige ændringer af indkomsten for den samlede husstand. På grundlag af slutopgørelsen foretages der en efterregulering af boligstøtten og for meget udbetalt boligstøtte kræves tilbagebetalt. Børnetilskud Der modtages advis ved til- og fraflytning på adressen. Når et advis modtages om, at der er flyttet en anden voksen person ind på adressen stoppes udbetalingen, og der skrives ud til modtageren af børnetilskuddet, at udbetalingen stoppes. Derudover udsendes en gang årligt til alle modtagere af børnetilskud en ny erklæring om enligstatus. Denne skal underskrives af modtageren og returneres til kommunen. Hvis den underskrevne erklæring ikke modtages af kommunen stoppes udbetalingen. Pension Pensionister der er reelt enlige, modtager et særligt tillæg til pensionen. Der modtages advis ved til- og fraflytning på adressen og ændring i civiltilstand. Når der sker ændringer i husstanden, sendes der et økonomiskema ud til de pågældende, og herefter tilrettes pensionen. I forbindelse med automatisk indtægts overførsel (AIO) kommer der advis vedrørende afvigelser. 3
4 Ved advis rettes der henvendelse til pågældende og pensionen tilrettes og eventuel tilbageregnes. I tilfælde af, at der er udbetalt for meget, kræves det for meget udbetalte tilbagebetalt. Der modtages advis fra E-indkomst, hvis en pensionist påbegynder arbejde. Ved advis rettes der henvendelse til pågældende og pensionen tilrettes og eventuel tilbageregnes. I tilfælde af, at der er udbetalt for meget kræves det for meget udbetalte tilbagebetalt. Økonomisk friplads Der modtages advis ved til- og fraflytning på adressen, fødsel, opholdsgrundlag m.v. Ved indflytning af ny beboer skrives til borgeren, med anmodning om økonomisk oplysning på sambo eller lejekontrakt, hvis der er tale om et lejeforhold. Fra e-indkomst modtages advis, hvor årsgrundlag ændres med eller mere. Disse advis modtages i en månedskørsel. Det vil sige, at der modtages advis, når indkomst afviger fra forrige måned. Hvordan behandles anmeldelser fra borgere om misbrug af sociale ydelser Alle henvendelser behandles, det være sig skriftlige, telefoniske og anonyme. Anmelderne er ikke part i sagen og kan derfor ikke få oplysninger om, hvad kommunen videre foretager sig. Pågældende indkaldes til samtale eller partshøring og afkræves ny erklæring, og der koordineres med friplads- og boligstøtte området. Dobbeltforsørgelse Dobbeltforsørgelsessituationen forekommer typisk i forbindelse med kontanthjælp, hvor en borger undlader at oplyse, at vedkommende har et arbejde, selv om vedkommende modtager kontanthjælp for samme periode til forsørgelse. På sygedagpengeområdet opstår en lignende situation, hvor borgeren genoptager arbejdet og samtidig modtager sygedagpenge, fordi pågældende undlader at foretage den fornødne underretning til kommunen. 2 Status Kontanthjælp Hvilke kontroller er der i dag i forhold til, at en person på kontanthjælp også har arbejde, hvor der betales skat? Ved start af en sag kontrolleres indtægt i e-indkomstregistret, formue på SKAT, kopi af lønsedler for seneste 3 måneder, kontoudtog for seneste 3 måneder, fyreseddel/opsigelse. Hvilke kontroller er der i dag i forhold til, at en person på kontanthjælp også udfører sort arbejde? Der er ingen tekniske muligheder for kontrol af sort arbejde. Dog indkaldes ved mistanke (se nedenfor) Foretages der noget yderligere for at opdage kontanthjælpemodtagere, der har et arbejde eller udfører sort arbejde samtidigt de modtager kontanthjælp. Der er løbende advisering om registrerede indtægter. Der laves kontrol for formue på løbende 2 Håndbog om fremgangsmåden i sager om misbrug af sociale ydelser, KL august
5 kontanthjælpssager. Vil også kunne indikere, om der har været indtægter i løbet af året. Hvordan behandles anmeldelser fra borgere om kontanthjælpsmodtagere, der har dobbelt indtægt? Ved mistanke/anmeldelse fra andre borgere om anden indtægt eller sort indtægt udover den sociale ydelse, indkaldes borgeren til partshøring. Sygedagpenge Hvilke kontroller er der i dag i forhold til, at en person på sygedagpenge også har arbejde? Ved start af sag kontrolleres indtægt i e-indkomstregistret samt om borgeren modtager andre offentlige ydelser, der er uforenelige med at modtage sygedagpenge. Hvilke kontroller er der i dag i forhold til, at en person på sygedagpenge også udfører sort arbejde? Der er ingen tekniske muligheder for kontrol af sort arbejde. Dog indkaldes ved mistanke (se nedenfor) Hvilke kontroller er der i dag i forhold til, at en selvstændig er sygemeldt og samtidig arbejder i eget firma? Der er ingen tekniske kontroller. Dog er der ved langvarig sygdom løbende opfølgning i Jobcentret Hvilke kontroller er der i dag i forhold til, at virksomhederne melder medarbejdere syge (som ikke er det) for at modtage sygedagpengerefusion? Der udføres stikprøvekontrol i henhold til gældende retningslinier på 1 % af de anmeldte fravær via e-dagpenge. (arbejdsgivernes mulighed for at anmelde sygdom og fravær elektronisk uden medarbejderens underskrift) Ved stikprøvekontrollen undersøger vi, om de oplysninger, arbejdsgiveren har afgivet, er korrekte. Foretages der noget yderligere for at hindre sygedagpengemodtagere i at have et arbejde eller i at de udfører sort arbejde samtidigt de modtager sygedagpenge? I princippet tilskyndes sygemeldte til at genoptage sit arbejde delvist. Ved tvivl kan arbejdsprøvning igangsættes tidligt i forløbet. Hvordan behandles anmeldelser fra borgere om sygedagpengemodtagere, der har dobbelt indtægt? Ved mistanke/anmeldelse fra andre borgere om anden indtægt eller sort indtægt udover den sociale ydelse, indkaldes borgeren til partshøring. Sort arbejde og politianmeldelse Skat kører en indsats mod sort arbejde kaldet Fairplay. Indsatsen består dels af information og reklamer mod sort arbejde. Derudover foretager Skat uvarslede besøg hos arbejdsgivere mv. Hvis Skat på deres besøg registrerer nogle personer, der udfører sort arbejde, får kommunen information om det. Kommunen følger også op på sager, hvor der er foretaget en anmeldelse. Kommunen går ikke i dag aktivt ud på arbejdspladser eller opsøger borgere i private hjem for at se, om der foregår sort arbejde. Lovgivningen giver kommunerne mulighed for at foretage opsøgende arbejde. Ved misbrug af sociale ydelser foretages der altid politianmeldelse. Herefter afgør politiet, om der er grundlag for at rejse tiltale mod pågældende. Uanset om Politiet rejser tiltale eller ej, kræver kommunen tilbagebetaling fra borgeren. 5
6 Boligydelse/boligsikring I Faaborg-Midtfyn Kommune er der ca personer, der modtager boligydelse/boligsikring. En del af de borgere, der modtager boligstøtte bor i almennyttige boliger. Huslejen fastsættes her efter et omkostningsprincip, hvorefter der ikke er muligt for kommunen til at gå ind og påklage lejens størrelse i et konkret lejemål. For så vidt angår den resterende del af lejeboligerne de private har kommunen en interesse i, at de private udlejere ikke opkræver for høj husleje i forhold til det lejedes værdi, da boligydelsens størrelse afhænger af huslejens størrelse. Administrationen har ved hjælp af forskellige registreringssystemer forsøgt at sammenholde oplysninger på private udlejningsboliger med udbetaling af boligydelse. Det har ikke umiddelbart været muligt afgrænse eller at identificere potentielle boliger. Det må konstateres, at oplysningerne kræver en nærmere bearbejdning, ligesom der skal trækkes BBR oplysninger på hver enkelt ejendom. Endelig vil det i de fleste tilfælde formentlig også være nødvendigt at foretage en besigtigelse af ejendommen. En sådan systematisk gennemgang af boligstøttesagerne vil kræve betydelige ressourcer. I sager, hvor kommunen finder at huslejen er for høj, kan sagerne indbringes for huslejenævnet, der træffer den endelige afgørelse. Temarevision Velfærdsministeriet har den 9 marts 2009 udsendt vejledning til temarevision for 2009 Indsats mod misbrug af sociale ydelser. Temarevisionen vil have fokus på 8 punkter. 1. At den enkelte kommune har tilrettelagt hensigtsmæssige og betryggende forretningsgange for udbetalingen af ydelser, og at de foreskrevne forretningsgange følges Dette skønnes opfyldt gennem reglerne for ledelsestilsyn. 2. At den enkelte kommune har organiseret sig hensigtsmæssigt i forhold til at opdage misbrug af sociale ydelser, herunder om den enkelte kommune har etableret et kontrolmiljø, der kan afdække/spore misbruget Det skønnes ikke opfyldt p.t. i Faaborg-Midtfyn Kommune. 3. At den enkelte kommune indsamler og analyserer resultaterne som ovennævnte kontrolmiljø genererer. Det skønnes ikke opfyldt i Faaborg-Midtfyn kommune i henhold til pkt At den enkelte kommune også konkret reagerer, herunder kræver tilbagebetaling og/eller benytter sig af de sanktioner på beskæftigelsesområdet, der er mulige, når de indsamlede resultater indikerer misbrug af sociale ydelser Dette skønnes opfyldt. 5. At den enkelte kommune i tilstrækkelig grad dokumenterer og begrunder afgørelser i sager, hvor der er risiko for misbrug af sociale ydelser Dette skønnes opfyldt. 6
7 6. At den enkelte kommune oplyser borgeren om dennes oplysningspligt. Dette skønnes opfyldt. 7. At den enkelte kommune benytter lovgivningens muligheder for at indhente oplysninger fra banker for at undersøge fælles økonomi, også uden samtykke fra borgeren i tilfælde af konkret mistanke, samt benytter e-indkomst til kontrolformål E-indkomstregisteret bruges til kontrolformål, men der indhentes ikke bankoplysninger uden samtykke. 8. At den enkelte kommune undersøger sager, hvor kommunen modtager oplysninger fra en anden myndighed eller en anmeldelse fra en borger vedrørende mistanke om misbrug af sociale ydelser Der reageres på alle henvendelser fra borgere og andre myndigheder uden formkrav (også anonyme). Borgeren partshøres i alle sager. Erfaringer fra andre kommuner Flere kommuner har et særligt team (kontrolteam) til at tage sig af socialt bedrageri. Blandt andet Helsingør, Høje Taastrup, Vejle og Svendborg kommuner. Nyborg Kommune opretter et team pr.1. maj 2009, hvor merudgiften finansieres gennem besparelser på overførselsindkomster. Der er ansat mellem 2-3 personer i de enkelte kontrolteam. Det fremhæves fra de kommuner, der har et kontrolteam, at der minimum skal være 2 ansatte i kontrolteamet. Det er forskelligt, hvad kommuner opgiver, de har sparet samfundet for. Beløbene spænder fra mellem 2 mio. kr. op til 5 mio. kr. Det skal dog bemærkes, at der nu er kommet retningslinjer for, hvordan besparelserne skal beregnes, så man fremover kan sammenligne tallene. Hvor mange sager, der generelt er i kommunerne, hvor der sker misbrug af sociale ydelser er der ikke nogle opgørelser over, men nogle af de ting, der påvirker antallet er demografi, og hvor mange økonomisk trængte familier kommunen har. Høje Taastrup oplyser, at der er mindst 25% af ydelsesmodtagerne i deres kommune, der ikke opfylder betingelserne for den sociale ydelse de modtager. Refusion Når en sag om misbrug af sociale ydelser opdages, stoppes ydelsen naturligvis, og der kan være tale om tilbagebetaling af tidligere modtagne ydelser. Det er der dog ikke sådan, at alle (de sparede) midler kommer tilbage til kommunen. En del af midlerne går til staten afhængig af hvilken refusion - der er på området. Refusionssatserne fremgår af nedenstående skema: Område Statens refusionssats Børnetilskud 100% Folkepension 100% Førtidspension 100/50/ % refusion ydes til folkepension og til førtidspension tilkendt indtil 1. januar % refusion ydes til førtidspension tilkendt fra 1. januar 1992 og indtil 1.januar % refusion ydes til førtidspension tilkendt fra 1. januar 1999 og indtil 1. januar
8 Boligsikring 50% Boligydelse 75% Sygedagpenge uger 5-52 uger Fra 53 uger 100% 50% 0% Kontanthjælp ej aktiverede 35% Kontanthjælp aktiverede 65% Revalidering 65% Ledighedsydelse før fleksjob og mellem 2 fleksjobs samt Særlig ydelse 0-18 mdr. Fra 18 mdr. 35% 0% Ledighedsydelse ved ferie 50% Enkeltydelser Aktivloven 50% Kommunen skal finansiere lønudgifter mv. til ansættelse af medarbejdere til et kontrolteam. Der ydes ingen kompensation fra staten. Opsummering I sager, hvor der sker en ændring i den oplyste indtægt eller en flytning, fanger advis-systemet ændringerne, og ydelserne bliver stoppet. Der kan dog i nogle tilfælde være svært at afgøre, hvorvidt en borger er enlig eller ej, da det ikke altid er folkeregisteradressen, der er afgørende for fortolkningen. Definitionen af, om man er enlig er forskellig, alt efter om der er tale om boligsikring, pension, børnetilskud eller friplads i en daginstitution. Ved mistanke beder kommunen på ny om en enlighedserklæring (normalt procedure er at enlige en gang om året underskriver en enlighedserklæring). Loven giver mulighed for, at man ved mistanke, tjekker bevægelser på bankkonti mv. Den mulighed benytter kommunen sig ikke af. Sort arbejde er i sagens natur sværere at opdage. Der eksisterer et samarbejde med Skat, således at Skat straks informerer kommunen, hvis der på et uanmeldt besøg registreres borgere, der udfører sort arbejde. Der følges endvidere op på sager, hvor kommunen har modtaget en anmeldelse. Kommunen er ikke opsøgende i forhold til at identificere borgere, der udfører sort arbejde. For så vidt angår boligstøttesager, hvor kommunen betaler boligydelse eller boligsikring og hvor huslejen er for høj i forhold til lejedes værdi, vil det kræve særlige ressourcer for en gennemgang af de enkelte sager. 35 % refusion ydes til førtidspension tilkendt fra 1. januar 2003 og indtil... 4 Lovændring på vej som ændrer refusionssatserne 8